Sag om udsættelse af frist for sikkerhedsstillelse i konkurssag
Ret: Retten i Odense (1. instans)
Faggruppe: Skiftesag — Insolvensskifte
Sagsemner: Konkurs;
Retspleje og skifteproces;

/

Den 26. februar 2009 kl. 15:00 blev skifteretten sat i Skifterettens mødelo-
kale af Dommer.

Der blev foretaget:



/

SKS S2-70/2009.

Konkurssagen

Fionia Bank A/S
Vestre Stationsvej 7
5100 Odense C

mod

Skyldner ApS
Adresse
Odense
CVR nr.

Ingen indkaldt eller mødt.

De tidligere fremlagte dokumenter var til stede.

Retten afsagde

Kendelse

Skyldner ApS har anerkendt at skylde rekvirenten Fionia Bank ca. 4.535.000
kr. med tillæg af renter fra 25. juli 2008 og erkendt, at selska-bet er ude af
stand til at betale fordringen. Heroverfor har Skyldner ApS efter den
foreliggende bevisførelse ikke sandsynliggjort, at selskabet har et mod-krav
mod rekvirenten, der overstiger det skyldige krav og kan anvendes til
modregning. Betingelserne for at afsige konkursdekret findes herefter op-
fyldt, jf. konkurslovens § 17. Da skyldneren ikke ejer likvide midler, betin-
ges afsigelse af konkursdekret af, at rekvirenten stiller sikkerhed for omkost-
ningerne ved konkursbehandling med 30.000 kr. , jf. konkurslovens § 27, stk.
2. Der fastsættes frist til 10. marts 2009 til indbetaling af sikkerhedsstil-
lelsen.

Thi bestemmes :

Den af Fionia Bank A/S mod Skyldner ApS fremsatte konkursbegæring tages
til følge på betingelse af, at Fionia Bank A/S senest 10. marts 2009 indbeta-
ler 30.000 kr. til skifteretten til sikkerhed for omkostningerne ved konkurs-
behandlingen.

Parternes advokater er telefonisk gjort bekendt med kendelsens resultat.

Skifteretten hævet.



/

Dommer

Dommer




/